KOMMISSIONENS BESLUTNING af 30. maj 1997 om ændring af beslutning 89/471/EØF om godkendelse af metoder til klassificering af svinekroppe i Tyskland (Kun den tyske udgave er autentisk) (97/369/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EF) nr. 3513/93 (2), særlig artikel 5, stk. 2, og

ud fra følgende betragtninger:

Kommissionen godkendte ved beslutning 89/471/EØF (3), senest ændret ved beslutning 94/459/EF (4), forskellige metoder til klassificering af svinekroppe i Tyskland;

den tyske regering har indgivet ansøgning til Kommissionen om godkendelse af brug af en ny metode til klassificering af svinekroppe og benyttelse af nye formler til beregning af indholdet af magert kød i slagtekroppe ved de eksisterende klassificeringsmetoder »SSD 256« og »ZP«; godkendelsen af den nye metode bør ikke baseres på den nationale kalibreringsprocedure omhandlet i artikel 1, stk. 2, i beslutning 89/471/EØF, men på bestemmelserne i artikel 2, stk. 3, i forordning (EØF) nr. 3220/84 og opfyldelse af kravet om en vis maksimal tolerance for statistiske beregningsfejl som omhandlet i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (5), ændret ved forordning (EF) nr. 3127/94 (6), for at muliggøre fuldstændig brug af de store mængder information, dette apparat giver;

de oplysninger, der kræves efter artikel 3 i forordning (EØF) nr. 2967/85, er blevet meddelt; en gennemgang af ansøgningen har vist, at betingelserne for godkendelse af den nævnte klassificeringsmetode og de nye formler er opfyldt;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

I beslutning 89/471/EØF foretages følgende ændringer:

1. Der indsættes som artikel 1a:

»Artikel 1a

Som undtagelse fra artikel 1, stk. 2 og 3, godkendes apparatet benævnt »Fully automatic ultrasonic carcase grading (AUTOFOM)« med tilhørende beregningsmetode, hvis enkeltheder er anført i bilagets del III«.

2. I bilagets del I, punkt 2, affattes formlen således:

»^y = 58,6688 - 0,82809 x1 + 0,18306 x2«.

3. I bilagets del II, punkt 2, affattes formlen således:

>START GRAFIK>

»^y = 18,1543 + 80,82116 S F + 6,49918 - F + 68,07127 log S - 28,83531 - S«.>SLUT GRAFIK>

4. I bilaget indsættes del III som anført i bilaget til denne beslutning.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 30. maj 1997.

På Kommissionens vegne

Franz FISCHLER

Medlem af Kommissionen

(1) EFT nr. L 301 af 20. 11. 1984, s. 1.

(2) EFT nr. L 320 af 22. 12. 1993, s. 5.

(3) EFT nr. L 233 af 10. 8. 1989, s. 30.

(4) EFT nr. L 189 af 23. 7. 1994, s. 86.

(5) EFT nr. L 285 af 25. 10. 1985, s. 39.

(6) EFT nr. L 330 af 21. 12. 1994, s. 43.

BILAG

»DEL III

Fully automatic ultrasonic carcase grading (Autofom)

1. Svinekroppe klassificeres ved hjælp af udstyret »Fully automatic ultrasonic carcase grading« (AUTOFOM).

2. Udstyret er forsynet med 16 ultralyds-»hoveder«, 2 MHz (SFK-teknologi, K2KG-67080) med en operationsafstand på 25 mm mellem hvert målehoved.

Ultralyddataene dækker tre større dele af kroppen og omfatter spæklagstykkelser og muskeltykkelse. De øvrige parametre er relateret til ovenstående parametre.

Måleresultaterne omregnes til skønnet indhold af magert kød ved hjælp af en central databehandlingsenhed.

3. Svinekroppens indhold af magert kød beregnes efter følgende formel:

^y = 57,5151291 + 0,8717916 T01 + 0,7625082 T02 + 1,3110994 T03

hvor:

^y = beregnet indhold af magert kød i svinekroppen

T01, T02 og T03 = vigtigste komponentvariabler beregnet på grundlag af 127 enkelte målepunkter.

4. Beskrivelsen af målepunkterne og af den statistiske metode er givet i den tyske protokol, del II, der er indgivet til Kommissionen efter artikel 3, stk. 3, i Kommissionens forordning (EØF) nr. 2967/85.

Formlen gælder for kroppe på mellem 50 og 120 kg.«